Džety Oguzas
Džety Oguzas (kirg. Жети-Өгүз) – kalnų kurortas ir vaizdingas tarpeklis rytų Kirgizijoje, Isyk Kulio srityje, 28 km į pietvakarius nuo Karakolo, Terskėjaus Alatau kalnagūbrio šiaurinėje pašlaitėje, 2400 m aukštyje. Trykšta karštosios versmės (vanduo prisotintas radono, chloro, kalcio, natrio). Apylinkėse stūkso vaizdingos uolos – raudono konglomerato klifai („septyni jaučiai“), „perskeltos širdies“ uola. Nuo šių uolų kilo ir vietovės pavadinimas – Džety Oguzas reiškia „septyni jaučiai“. Yra krioklių, šlaituose auga Šrenko eglių miškai. 1856 m. vietovę ištyrė rusų entomologas Andrejus Semionovas-Tian Šanskis. Kurortas įkurtas 1965 m. Terskėjaus Alatau kalnai Džety Oguzo apylinkėse Užšalęs krioklys Uola „perskelta širdis“